armvectores/hy_wikipedia_2023 huggingface dataset:
Մալքոլմ Թյորնբուլ

Մալքոլմ Թյորնբուլ (անգլ.՝ Malcolm Bligh Turnbull, հոկտեմբերի 24, 1954(1954-10-24)[…], Սիդնեյ, Ավստրալիա), ավստրալիացի քաղաքական գործիչ, եղել է Ավստրալիայի վարչապետ 2015 թվականի սեպտեմբերի 15-ից մինչև 2018 թվականի օգոստոսի 24-ը։ 2008-2009 թվականներին և 2015-2018 թվականներին զբաղեցրել է Ավստրալիայի Լիբերալ կուսակցության առաջնորդի պաշտոնը և եղել է խորհրդարանում ընդդիմության ղեկավար (2008-2009)։


== Կենսագրություն ==
Ծնվել է Ավստրալիայի խոշորագույն Սիդնեյ քաղաքում, 1954 թվականի հոկտեմբերի 24-ին։ Կրթություն է ստացել Ավստրալիայում և Մեծ Բրիտանիայում։
2004 թվականից Ավստրալիայի խորհրդարանի անդամ է, ընտրվել է Վենտվորս շրջանից (Նոր Հարավային Ուելս)։ 2007 թվականի հունվար-դեկտեմբեր ամիսներին եղել է բնապահպանության նախարար՝ 2013 թվականի սեպտեմբերի 18-ից՝ կապի նախարար։
2010 թվականի ընտրություններում նորից վերընտրվել է խորհրդարանում։ 2015 թվականի սեպտեմբերի 14-ի ներկուսակցական ընտրություններում առաջ է անցել Թոնի Էբոթի կառավարության գործող ղեկավարից և նորից գլխավորել Լիբերալ կուսակցության ղեկավարի պաշտոնը։ Հաջորդ օրը՝ սեպտեբերի 15-ին նշանակվել է վարչապետ։
Մալքոլմ Թյորնբուլը խոստացել է, որ ԼԳԲՏ ամուսնությունների հետ կապված հանրաքվե կանցկացնի մինչև 2016 թվականի վերջ, եթե նրա կոալիցիան պահպանի խորհրդարանական մեծամասնությունն ընտրություններից հետո (ընտրությունները տեղի են ունեցել 2016 թվականի հուլիսի 2-ին)։
2018 թվականին Ավստալիայի ներքին գործերի նախկին նախարար Փիթեր Դաթոնը անվստահություն է հայտնել Թյորնբուլի նախագահությանը կուսակցությունում և առաջադրել իր թեկնածուությունը։ Նույն թվականի օգոստոսի 24-ին տեղի է ունեցած ընտրություններին հաղթող է ճանաչվել արտաքին գործերի նախարար Ջուլի Բիշոփը։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Վիվիանիտ

Վիվիանիտ, միներալ։ Քիմիական կազմը՝ 
  
    
      
        F
        e
        P
        O
        2
        −
        8
        H
        2
        O
      
    
    {\displaystyle FePO2-8H2O}
  ։ Բյուրեղագիտական համակարգը մոնոկլինային Է։ Առաջացնում է երիկամաձե, գնդաձե կամ գլանաձե ագրեգատներ, փոշենման կամ խիտ զանգվածներ, կոնկրեցիաներ, թելավոր ներփակումներ։ Կարծրությունը՝ 1,5-2,0, խտությունը՝ 2680 կգ/մ³։ Անգույն է և թափանցիկ, օքսիդացման դեպքում՝ գունատ-երկնագույնից մինչե կապտասե։ Հանդիպում է մետաղային հանքավայրերի օքսիդացման զոնայում կամ որպես ֆոսֆատների հողմահարման արգասիք՝ պեգմատիտներում։ Օգտագործվում է որպես ֆոսֆորական պարարտանյութ և կապույտ ներկ պատրաստելու համար։


== Ծանոթագրություններ ==
Գիշենուտ (գետակ)

Անվան այլ կիրառումների համար տե՛ս՝ Գիշենուտ (այլ կիրառումներ)Գիշենուտ, գետակ Ճորոխի ավազանում։ Սկիզբ է առնում Քառասնից լեռներից և անցնում է համանուն գյուղով՝ ոռոգելով սրա դաշտերը։


== Ծանոթագրություններ ==
Ափիշքար

Ափիշքար (Աբիշքար, Ապիշքար, Ապուշքար, Ափուշքար), լետնագագաթ Կիլիկյան Տավրոս համակարգում, Ալդաղ լեռնաշղթայի ամենաբարձր գագաթը, գտնվում է հյուսիսային ծայրում։ Ոմանք սա համարում են Անտիտավրոս լեռնահամակարգի սկիզբը։


== Ծանոթագրություններ ==
Մարկուշի (այլ կիրառումներ)

Մարկուշի, կարող է վերաբերել՝

Մարկուշի - գյուղ, Ուկրաինայի Ժիտոմիրի մարզի Բերդիչևի շրջանում
Մարկուշի - գյուղ, Ուկրաինայի Վիննիցայի մարզի Խմելնիկի շրջանում
Գատատիկո

Գատատիկո (իտալերեն՝ Gattatico), կոմունա Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը կազմում է 5462 մարդ։ Բնակչության միջին խտությունը՝ 128 մարդ/կմ²։ Զբաղեցնում է 42 կմ² տարածք։ Փոստային ինդեքս՝ 42043։ Հեռախոսային կոդը՝ 0522։
Տխորին

Տխորին (ուկրաիներեն՝ Тхорин), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Տխորին գյուղում բնակվում էր 1 277 մարդ։ Բնակավայրը զբաղեցնում է 3871 կմ² տարածք։ Բնակչության խտությունը կազմում էր 329,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առաձգական համակարգի կայունություն

Առաձգական համակարգի կայունություն (դեֆորմացիայի կայունություն), արտաքին ուժերի ազդեցության տակ առաձգական տարրերից կազմված երկրսւչափորեն անփոփոխելի համակարգերի է նրանց առանձին տարրերի հավասարակշռության վիճակը (դեֆորմացիայի ձևը) պահպանելու հատկություն։ Առաձգական համակարգի հավասարակշռության վիճակը կարող է լինել կայուն (եթե հավասարակշռության վիճակից շեղված առաձգական համակարգը, այդ շեղումը առաջացնող պատճառը վերացնելուց հետո, վերադառնում է իր նախկին դիրքը), անկայուն (եթե շեղումը չի վերանում, այլ շարունակում է աճել) և անտարբեր կայուն (եթե համակարգը շեղված դիրքում շարունակում է պահպանել հավասարակշռության վիճակը)։ Այն ամենափոքր բեռնավորումը (ուժը), որի ազդեցության տակ կայուն հավասարակշռությունն անցնում է անկայունի, կոչվում է կրիտիկական բեռնավորում (կրիտիկական ուժ), իսկ այդ վիճակը՝ կրիտիկական։ Առաձգական համակարգի կայունության տեսության խնդիրն է՝ որոշել համակարգի կրիտիկական բեռնավորումը (կամ նրա կրիտիկական պարամետրը)։
Օրինակ, ուղղաձիգ ձողի երկայնական սեղմման ստատիկական խնդրում (տես. գծ.)  
  
    
      
        
          P
          
            c
            r
          
        
        =
        
          
            
              
                π
                
                  2
                
              
              E
              I
            
            
              l
              
                2
              
            
          
        
      
    
    {\displaystyle P_{cr}={\frac {\pi ^{2}EI}{l^{2}}}}
   կրիտիկական ուժը՝ (որտեղ 
  
    
      
        E
      
    
    {\displaystyle E}
   Յունգի մոդուլն է, 
  
    
      
        I
      
    
    {\displaystyle I}
  ՝ ձողի լայնական կտրվածքի իներցիայի մոմենտը, 
  
    
      
        π
        =
        3
        ,
        14
      
    
    {\displaystyle \pi =3,14}
  , 
  
    
      
        l
      
    
    {\displaystyle l}
  ՝ ձողի երկարությունը)։ Կրիտիկական բեռնավորման դեպքում հնարավոր է նաև ձողի կորագիծ հավասարակշռության վիճակ, եթե ծռման ընթացքում նյութը չի կորցրել իր առաձգական հատկությունը։ 
Ժամանակակից տեխնիկայի համար մեծ հետաքրքրություն են ներկայացնում նաև առաձգական համակարգի կայունության դինամիկական խնդիրները (որոնցում, ի տարբերություն Առաձգական համակարգի կայունության ստատիկական խնդիրների, բեռնավորումը պարբերաբար փոփոխվում է)։
Գարսաղ

Գարսաղ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բաղդասար Ազոյան

Բաղդասար Մարտիրոսի Ազոյան (մայիսի 15 (28), 1905, Արևմտյան Հայաստան - դեկտեմբերի 10, 1972(1972-12-10)), կոլտնտեսային շարժման ակտիվ գործիչ, սոցիալիստական աշխատանքի հերոս։
Ծնվել է մայիսի 27–ին, Արևմտյան Հայաստանի Զանձախ գյուղում։ 1938–1955 թվականին եղել է Վաղուդի կոլտնտեսության վարչության նախագահ։ Ոչխարաբուծության զարգացման գործում մատուցած ծառայությունների համար Ազոյանին 1949 թվականին շնորհվել է աշխատանքի հերոսի կոչում։ 1955 թվականից ղեկավարել է Սիսիանի շրջանի մսամթերման գրասենյակը, աշխատել տարբեր հիմնարկներում։ Ազոյանը պարգևատրվել է Սոցիալիստական աշխատանքի հերոսի, Լենինի, Աշխատանքային կարմիր դրոշի շքանշաններով։ Մահացել է 1972 թ. դեկտեմբերի 10-ին։


== Ծանոթագրություններ ==
Աստերոիդների ցանկ (161801-161900)

Աստերոիդների ցանկ (161701-161800)  • Աստերոիդների ցանկ  • Աստերոիդների ցանկ (161901-162000)
 Աստերոիդների ցանկ (161701-161800)  • Աստերոիդների ցանկ  • Աստերոիդների ցանկ (161901-162000)
Լաբրուս

Լաբրուս (ֆր.՝ Labrousse), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 388 մարդ, բնակչության խտությունը` 19.54 մարդ/կմ²։ Բնակավայրը զբաղեցնում է 19.86 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 115 կմ հարավ, Օրիյակ քաղաքից` 12 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 271 աշխատունակ (15-64 տարեկան) բնակիչ, որոնցից ակտիվ էին 204-ը, իսկ ոչ ակտիվները` 67։ Ակտիվության ցուցանիշը կազմում է 75,3 %։ 204 աշխատունակ մարդկանցից աշխատել է 185 անձ (98 տղամարդ և 87 կին)։ Գործազուրկ են եղել 19 անձ (10 տղամարդ և 9 կին)։ 67 անաշխատունակներից 17-ը եղել են աշակերտներ կամ ուսանողներ, 31-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կապույտ գլխարկը

Կապույտ գլխարկը, Ուկրաինայի մշակույթի և արվեստի նախարարության պատվերով 1998 թվականին նկարահանված ուկրաինական անիմացիոն ֆիլմ՝ ըստ շոտլանդական հեքիաթների մոտիվների, ռեժիսորը Նատալյա Չերնիշևան է։
Ֆիլմի պրեմիերան կայացել է «ԿՐՈԿ» անիմացիոն ֆիլմերի միջազգային փառատոնի շրջանակներում։


== Սյուժե ==
Ձկնորսության համար անհաջող մի օր ձկնորսը գնում է անտառ՝ նոր նավակի համար ծառ կտրելու։ Սակայն, այստեղ էլ նրա բախտը չի բերում. նա հազիվ կարողանում է փախչել սոված գայլերից. ծառը, որի վրա նա բարձրանում էր, ծանրությունից ընկնում է և ջախջախում գիշատիչներին։
Մութ անտառից և գիշերային ամպրոպից նա ապաստան է գտնում մի տան մեջ՝ երեք տարօրինակ տարեց կանանց հետ։ Հենց նրանց թվում է, թե տղամարդը քնել է, նրանք դնում են իրենց կապույտ գլխարկները, կախակարդական բառեր են ասում և անհետանում։ Տղամարդը որոշում է կրկնել ծեր կանանց գործողությունները և հայտնվում է գինու նկուղում։ Այստեղ նա որոշում է զվարճանալ։ Զվարճանքը տևում է այնքան ժամանակ, մինչև տանտերը` եպիսկոպոսը, հասնում է նկուղ. նա զայրացած էր գյուղացու չտեսնված լկտիությունից և հրամայում է գողերին մահապատժի ենթարկել` խարույկի վրա վառելով։
Սյունին կապված լինելով` տղամարդը խնդրում է իր վերջին ցանկությունը` իր սիրած կապույտ գլխարկով գնալ այն աշխարհ։ Խնդրանքը կատարվում է, և տղամարդն իսկույն արտաբերում է կախարդական բառերն ու հայտնվում իր հարազատ վայրում։
Եվ սյունից, ամենայն հավանականությամբ, կստացվի նոր նավակը...


== Մուլտֆիլմի մասին ==
Իր նախորդ աշխատանքների նմանությամբ` Նատալյա Չերնիշևան այս ֆիլմում հանդես է եկել որպես ռեժիսոր, բեմադրիչ և բեմադրող նկարիչ։


== Ծանոթագրություններ ==


== Արտաքին հղումներ ==
Матеріали до історії українського кіно. Вип. 3 (укр.)
Պավլովսկոե (գյուղ, Ամվրոսիևսկի շրջան)

Անվան այլ կիրառումների համար տե՛ս՝ ՊավլովսկոեՊավլովսկոե (ուկրաիներեն՝ Павлівське), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Պավլովսկոե գյուղում բնակվում էր 62 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միրոլյուբովկա (գյուղ, Պոպելնյանսկի շրջան)

Անվան այլ կիրառումների համար տե՛ս՝ ՄիրոլյուբովկաՄիրոլյուբովկա (ուկրաիներեն՝ Миролюбівка), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1730 թվականին։
2001 թվականի տվյալներով Միրոլյուբովկա գյուղում բնակվում էր 954 մարդ։ Բնակավայրը զբաղեցնում է 6802 կմ² տարածք։ Բնակչության խտությունը կազմում էր 140,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Scared to Be Lonely

«Scared to Be Lonely», հոլանդացի դիջեյ Մարտին Գարիքսի և բրիտանացի երգչուհի Դուա Լիպայի երգը։ Թողարկվել է 2017 թվականի հունվարի 27-ին։ Գարիքսը առաջին անգամ երգը ներկայացրել է 2017 թվականի հունվարին՝ Մյանմայի AVA Festival փառատոնի ժամանակ։ Երգը ներառված է Լիպայի «Dua Lipa» ստուդիական ալբոմի ամբողջական հրատարակությունում։
Երգի ակուստիկ տարբերակը թողարկվել է 2017 թվականի ապրիլի 7-ին։


== Երաժշտական տեսահոլովակ ==
Երգի երաժշտական տեսահոլովակը թողարկվել է նույն օրը Մարտին Գարիքսի ՅուԹյուբյան ալիքում։ Ռեժիսորը Բլեյք Քլարիջն է, պրոդյուսերները Քրաֆթ Լոնդոնը և Լյուիս Նյուքբոմբը և ուղեկցվել է սինգլի թողարկմամբ։ Ըստ 2020 թվականի ապրիլի տվյալների, տեսահոլովակն ունի ավելի քան 530 միլիոն դիտում։


== Երգացանկ ==


== Չարթեր ==


== Հավաստագրումներ ==


== Ծանոթագրություններ ==
Ավգուստ Մակե թանգարան

Ավգուստ Մակե տուն (գերմ.՝ August-Macke-Haus), թանգարան Գերմանիայի Բոն քաղաքում, բացվել է 1991 թվականին և նվիրվել է էքսպրեսիոնիստ նկարիչ Ավգուստ Մակեին։ Այն գտնվում է նրա նախկին տանը, որտեղ նա ապրել է 1911-1914 թվականներին։ Թանգարանը ցուցադրում է վերակառուցված ինտերիերը, ինչպես նաև` տարածք է տրամադրում ժամանակավոր էքսպրեսիոնիստական ցուցադրությունների համար։


== Պատմություն ==
Տունը կառուցվել է 1877 թվականին և ձեռք է բերվել Ավգուստ Մակեի աներոջ` Հենրիխ Գերհարդթի կողմից 1884 թվականին։ Գերհարդթի մահից հետո Մակեն իր զոքանչին, որը ժառանգել էր տունը, ստիպում է, որ նա տան ձեղնահարկն իր համար ստուդիա դարձնի։ 1911 թվականին Մակեն, նրա կինը` Էլիզաբեթը, և նրանց որդին տեղափոխվում են այդտեղ։ Այդ տանն ապրելու ընթացքում նկարիչը նկարել է ավելի քան 400 նկար։ 1914 թվականին Առաջին համաշխարհային պատերազմի ժամանակ Մակեի մահից հետո Էլիզաբեթ Մակեն իր երկրորդ ամուսնու և երեխաների հետ ապրել է այդ տանը մինչև 1925 թվականին Բեռլին տեղափոխվելը։ Տունը վարձով է տրվել, բայց մնացել է ընտանիքի սեփականությունը։ Էլիզաբեթ Մակեն 1948 թվականին վերադարձել է Բոն և ապրել այդ տանը մինչև իր մահը` 1975 թվականը։


== Ծանոթագրություններ ==


== Արտաքին հղումներ ==
Official site in English
(8119) 1997 TP25

(8119) 1997 TP25, աստերոիդ աստերոիդների հիմնական գոտում։ Հայտնաբերվել է 1997 թվականի հոկտեմբերի 12-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,95868 ա. մ., առավելագույնը մոտենում է 2,4503 ա. մ. հեռավորության վրա և հեռանում 3,467 ա. մ.։ Արեգակի շուրջ մեկ ամբողջական պտույտ է կատարում 1858,85 երկրային օրվա ընթացքում, իր ուղեծրով շարժվելով միջինում 0,193668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8119) 1997 TP25 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ԲԿՄԱ (այլ կիրառումներ)

ԲԿՄԱ-ն կարող է վերաբերել.

ԲԿՄԱ - ֆուտբոլային ակումբ Մոսկվայում։
ԲԿՄԱ - ռուսական պրոֆեսիոնալ բասկետբոլային ակումբ Մոսկվայից։
(8431) Հեսեդա

(8431) Հեսեդա (անգլ.՝ Haseda), աստերոիդ աստերոիդների հիմնական գոտում։ Հայտնաբերվել է 1997 թվականի դեկտեմբերի 31-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,80608 ա. մ., առավելագույնը մոտենում է 2,6741 ա. մ. հեռավորության վրա և հեռանում 2,9381 ա. մ.։ Արեգակի շուրջ մեկ ամբողջական պտույտ է կատարում 1716,91 երկրային օրվա ընթացքում, իր ուղեծրով շարժվելով միջինում 0,209679 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8431) Հեսեդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գայզելբախ

Գայզելբախ (գերմ.՝ Geiselbach), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 2148 մարդ (ըստ 2010 թվականի դեկտեմբերի 31-ի)։ Տարածքը կազմում է 9,50 կմ²։ Պաշտոնական կոդ՝ 09 6 71 119։
Կոմունան բաժանվում է 2 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Ալեքսեևկա (գյուղ, Ստարոսինյավսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Ալեքսեևկա գյուղում բնակվում էր 685 մարդ։ Բնակավայրը զբաղեցնում է 3366 կմ² տարածք։ Բնակչության խտությունը կազմում էր 203,51 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոոսինովո (գյուղ, Կուպյանսկի շրջան)

Նովոոսինովո (ուկրաիներեն՝ Новоосинове), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1916 թվականին։
2001 թվականի տվյալներով Նովոոսինովո գյուղում բնակվում էր 1 957 մարդ։ Բնակավայրը զբաղեցնում է 2,22 կմ² տարածք։ Բնակչության խտությունը կազմում էր 881,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բագրի

Բագրի (պորտ.՝ Bagre), համայնք Բրազիլիայում՝ Պարա նահանգի կազմում։ Գտնվում է Մարաժոյի մարզում։ Մտնում է Պորտելի գավառի կազմի մեջ։ Բնակչությունը կազմում է 13 607 մարդ՝ 2006 թվականի տվյալներով։ Գրավում է 4 397,290 կմ2 տարածք։ Բնակչության խտությունը՝ 3,1 մարդ/կմ²։


== Պատմություն ==
Քաղաքը հիմնադրվել է 1961 թվականի մարտի 25-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 30.481.455,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.232,42 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,571 (տվյալները՝ ՄԱԿ-ի զարգացման ծրագրի)։
Իսսա Ահմեդ

Իսսա Գաբրիել Ահմեդ (անգլ.՝ Issah Gabriel Ahmed, մայիսի 24, 1982(1982-05-24), Dawu, Գանա), գանացի ֆուտբոլիստ, պաշտպան։


== Ակումբային կարիերա ==
Իսսան իր կարիերան սկսել է հարազատ քաղաք Դավուում։ 2004 թվականից մինչև 2005 թվականը հանդես է եկել «Ասանտե Կոտոկո» ֆուտբոլային ակումբում, որը Գանայի առաջնության ուժեղագույն թիմերից է։
2005 թվականի Իսսա Ահմեդը տեղափոխվել է Եվրոպա և պայմանագիր է ստորագրել դանիական «Ռաներս» ֆուտբոլային ակումբի հետ։ Որպես պաշտպանը հանդես է եկել 6 տարի։


== Կարիերան ազգային հավաքականում ==
Ազգային հավաքականում Ահմեդը նշեց իր նորամուտը, երբ հանդես էր գալիս «Ասանտե Կոտոկոյում»։ 2006 թվականին սերբ մասնագետ (մարզիչ) Ռատոմիր Դույկովիչը Իսսային ընդգրկեց հիմնական կազմ՝ մասնակցելու Աֆրիկայի 2006 թվականի առաջնությանը։
Մունդիալից (աշխարհի առաջնությունից) հետո Ահմեդին ոչ հաճախ էին հրավիրում խաղալու ազգային հավաքականում։ Ահմեդը ընդամենը անցկացրել է 15 խաղ։


== Ձեռքբերումներ ==
Գանայի չեմպիոն (1)։ 2005
Դանիայի գավաթակիր (1)։ 2006


== Ծանոթագրություններ ==


== Արտաքին հղումներ ==
Պրոֆիլը National-football-teams.com-ում (անգլ.)
Զիրիկովո (գյուղ, Մելեուզովսկի շրջան)

Անվան այլ կիրառումների համար տե՛ս՝ ԶիրիկովոԶիրիկովո (ռուս.՝ Зириково, բաշկիրերեն՝ Ерек), գյուղ Ռուսաստանի, Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 177 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարարի

Պարարի (պորտ.՝ Parari), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օսիդենտալի գավառի կազմի մեջ։ Բնակչությունը կազմում է 1467 մարդ (2006 թվականի տվյալներով)։ Գրավում է 128,483 կմ2 տարածք։ Բնակչության խտությունը՝ 11,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 3.861.932,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.657,90 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,629 (տվյալները՝ ՄԱԿ-ի զարգացման ծրագրի)։
Ալի Բաբայի և քառասուն ավազակների արկածները

«Ալի Բաբայի և քառասուն ավազակների արկածները» (հինդի՝ अलीबाबा और चलीस चोर, Alibaba Aur 40 Chor), գեղարվեստական ֆիլմ, որը 1979 թվականին համատեղ նկարահանվել է ԽՍՀՄ-ի և Հնդկաստանի կինեմատոգրաֆների կողմից։ Ֆիլմի հիմքում ընկած են արևելյան հեքիաթները։ Առաջին համատեղ աշխատանքն է ռեժիսորներ ազգությամբ ուզբեկ Լատիֆ Ֆեյզիևի և հնդիկ Ումեշ Մեխրայի (երկրորդ ֆիլմը 1984 թվականին նկարահանված «Լեգենդ սիրո մասին» ֆիլմն է)։


== Սյուժե ==
Ֆիլմ-հեքիաթը համեմված է մելոդրամայի, կատակերգության և մյուզիքլի տարրերով։ Այն նկարահանված է «1000 ու մի գիշեր» հեքիաթի մոտիվներով։ Լեգենդի հիմքում ընկած է աղքատ փայտահատ Ալի Բաբայի պատմությունը, որը գտավ աննկարագրելի մի հարստություն հեքիաթային անձավում, որտեղ բնակվում էին ավազակները։ Հեքիաթի գլխավոր թեման հարազատ եղբայրների միջև ծառացած կոնֆլիկտն է՝ անշահախնդիր ու ազնվաբարո Ալի Բաբայի և ընչաքաղց ու հիմար Քասիմի։
Ֆիլմում գործողությունները կատարվում են մտացածին արևելյան Գուլաբադ քաղաքում, լեռներում, անապատներում։


== Ֆիլմի ստեղծում ==
Ֆիլմը նկարահանվել է Հնդկաստանում և մի շարք խորհրդային երկրներում։ Բնապայման նկարահանությունները կատարվում են Սամարղանդում, Դուշանբեում և Տաշքենդում։ Գլխավոր դերերում ներառվեցին տարբեր ազգերի աստեղեր՝ հնդիկ, ռուս, հայ, ուզբեկ, վրացի, թուրքմեն, ղրղըզ։
Ձիերի հետ հնարքների տեսարանում նկարահանվեցին «Ղրղըզստանի ջիգիթներ» արտիստական խումբը, ղրղըզական կրկեսի դերասան Ուսեն Կուդայբերգենովը, մարզիկ Սուլթան Դիյկանբաևը և այլ կասկադյորներ Ղրղըզստանից։
1980 թվականին ֆիլմը ԽՍՀՄ կինովարձույթում գլխավոր ֆիլմներից էր և զբաղեցնում էր 5-րդ տեղը. ֆիլմը այստեղ դիտեց շուրջ 52.8 միլիոն մարդ։ Հնդկաստանում ֆիլմը էկրաններին մնաց կես տարի անընդմեջ և մեծ բյուջե ապահովեց։ ԽՍՀՄ ամենամյա կինոփառատոնին Դուշանբեում ֆիլմն ստացավ մրցանակ՝ նկարչի աշխատանք անվանակարգում։
ՌԴ-ում DVD տարբերակով ֆիլմը թողարկվեց 2009 թվականի մարտին։


== Հետաքրքիր փաստեր ==
Դերասաններ Դհարմենդրան և Հեմա Մալինին, որոնք համապատասխանաբար խաղացին Ալի Բաբայի և Մարջինայի դերերը, իրական կյանքում ամուսիններ են։
Դերասան Ռոլան Բիկովը, ով ավազակի կերպար էր խաղում, և դերասանուհի Ելենա Սանեևան, ով անձավի հոգի էր խաղում, կրկին ամուսիններ էին իրական կյանքում։
Չնայած ֆիլմը ընտանեկան է համարվում, սակայն նրանում առկա են սպանության և բռնության տեսարաններ։ Ի դեպ, ֆիլմում ոչ մի երեխա հանդես չի գալիս, միայն մի էպիզոդում նորածին է երևում ավազակներից մեկի ձեռքին։


== Դերերում ==


== Նկարահանող խումբ ==
Սցենարիստներ՝ Շանտի Պրակաշ Բակշի, Բորիս Սաակով
Ռեժիսորներ՝ Լատիֆ Ֆայզիև, Ումեշ Մեխրա
Օպերատորներ՝ Պիտեր Պերեյրա, Լեոնիդ Տրավիցկի
Կոմպոզիտորներ՝ Ռահուլ Դև Բուրման, Վլադիմիր Միլով
Նկարիչներ՝ Էմանուիլ Քալանթարով, Բաբուրաո Պոդար
Պարերի բեմադրիչ՝ Պ. Լ. Ռաջ
Երգերի հեղինակ՝ Անանդ Բակշի
Կադրից դուրս երգերը կատարում են՝ Աշա Բհոսլե, Լատա Մանգեշկար


== Սաունդթրեք ==


== Տեխնիկական տվյալներ ==
Գունավոր, լայնէկրան (հնդկական տարբերակ), սովորական ֆորմատ (խորհրդային տարբերակ), հնչյունային


== Ծանոթագրություններ ==


== Արտաքին հղումներ ==
«Ալի Բաբայի և քառասուն ավազակների արկածները»(անգլ.) ֆիլմը Internet Movie Database կայքում
Ֆիլմի լեհական պաստառը
Երգերից մեկը, որը խորհրդային տարբերակում չկա
Խորհրդային տարբերակը Archived 2016-03-05 at the Wayback Machine.
Կլարբեկ

Կլարբեկ (ֆր.՝ Clarbec), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 361 մարդ, բնակչության խտությունը` 37.22 մարդ/կմ²։ Բնակավայրը զբաղեցնում է 9.7 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 38 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 243 աշխատունակ (15-64 տարեկան)  բնակիչ, որոնցից ակտիվ էին 193-ը, իսկ ոչ ակտիվները` 50։ Ակտիվության ցուցանիշը կազմում է 79,4 %։ 193 աշխատունակ մարդկանցից աշխատել է 185 անձ (107 տղամարդ և 78 կին)։ Գործազուրկ են եղել 8 անձ (5 տղամարդ և 3 կին)։ 50 անաշխատունակներից 20-ը եղել են աշակերտներ կամ ուսանողներ, 21-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիրե Մոլեն

Վիրե Մոլեն (ֆր.՝ Vireux-Molhain), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1674 մարդ, բնակչության խտությունը` 201.93 մարդ/կմ²։ Բնակավայրը զբաղեցնում է 8.29 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 130 կմ հյուսիս, Շառլվիլ Մեզիեր քաղաքից 35 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1066 աշխատունակ (15-64 տարեկան) բնակիչ, որոնցից ակտիվ էին 740-ը, իսկ ոչ ակտիվները` 326։ Ակտիվության ցուցանիշը կազմում է 69,4 %։ 740 աշխատունակ մարդկանցից աշխատել է 607 անձ (384 տղամարդ և 223 կին)։ Գործազուրկ են եղել 133 անձ (64 տղամարդ և 69 կին)։ 326 անաշխատունակներից 93-ը եղել են աշակերտներ կամ ուսանողներ, 79-ը` թոշակառուներ, իսկ 154-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նիկոլո-Կազանկա

Նիկոլո-Կազանկա (ռուս.՝ Николо-Казанка, բաշկիրերեն՝ Николо-Ҡаҙан), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուբի (գյուղ, Ռուդնյանսկի շրջան)

Գուբի (ռուս.՝ Губы), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիմ (գետ)

Անվան այլ կիրառումների համար տե՛ս՝ Տիմ (այլ կիրառումներ)Տիմ (ռուս.՝ Тымь), գետ Ռուսաստանում (Սախալինի մարզ)։


== Աշխարհագրություն ==
Տիմ գետը սկիզբ է առնում Լոպագինա լեռ (Արևելասախալինյան լեռներ)ից և թափվում է Նիյսկի ծոց, Օխոտի ծով։ Գետը պատկանում է Խաղաղ օվկիանոսի ավազանին։ Գետի ափին են գտնվում աջից՝ Պիլենգա, Պարկատա, Իմչին, Ուսկովո, ձախից՝ Նիշ, Չաչմա, Փոքր Տիմ (Կորչյովկա), Ալեքսանդրովկա, Կրասնայա։


== Հիդրոգրաֆիա ==
Տիմ գետի երկարությունը կազմում է 330 կմ, ավազանի մակերեսը՝ 7850 կմ2 է։ Գետի ջրի ծախսը միջինում կազմում է 89 մ3։


== Տես նաև ==
Գետ
Ակունք և Գետաբերան
Պար (Էնայի գավառ)

Անվան այլ կիրառումների համար տե՛ս՝ Պար (այլ կիրառումներ)Պար' (ֆր.՝ Ohis), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տանդենուա կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02581։


== Բնակչություն ==
2010 թվականի տվյալներով՝ համայնքի բնակչությունը կազմում է 284 մարդ։


== Տնտեսություն ==
2010 թվականին համայնքի 192 աշխատունակ (15-64 տարեկան) բնակիչներից 137-ը տնտեսապես ակտիվ էին, 55-ը՝ ոչ ակտիվ (ակտիվության ցուցանիշը կազմել է 71,4 %, 1999 թվականին եղել է 66,9%)։ 137 տնտեսապես ակտիվ բնակիչներից աշխատում էին 124-ը (71տղամարդ և 53 կին), գործազուրկ էին 13 մարդ 6 տղամարդ և 7 կին)։ 55 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 22-ը՝ թոշակառուներ, 16-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Պար (ֆր.)
Իսլամովո (գյուղ, Բայմակսկի շրջան)

Իսլամովո (ռուս.՝ Исламово, բաշկիրերեն՝ Ислам), գյուղ Ռուսաստանի, Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտարկտիկական պինգվին

Անտարկտիկական պինգվին (լատ.՝ Pygoscelis antarctica), Անտարկտիկական պինգվինների ցեղի թռչուն։ Մտնում է պինգվինների ընտանիքի մեջ։ Ցեղակիցներից են Ադելի պինգվինը, Պապուական պինգվինը։


== Նկարագիր ==
Անտարկտիդյան պինգվինի հասուն առանձնյակն ունենում է 60-70 սմ երկարության և 4,5քաշ։ Մարմնի հետին մասը, գլուխը և կտուցը մուգ մոխրագույն են, գրեթե սև։ Որովայնային հատվածն սպիտակ է։
Այս կենդանիների բնական արեալը Անտարկտիդան է։ Տարածված են Հարավային օվկիանոսի կղզիներում։ Բնակվում է բաց օվկիանոսում։ Բնադրում է քարքարոտ ափերին։ Ձվադրում է այլ տեսակներից համեմատաբար ուշ, ընդ որում առաջին ձվադրման ժամանակ ձվերի վրա նստում են էգերը, որոնք այդ ընթացքում քաղցած են մնում 30 օր։ Ձվադրում են 1-2 ձու։ Ինկուբացիոն շրջանը տևում է 35 օր։ 50-60 օրական ձագերն արդեն սկսում են ծով դուրս գալ։ Հասունները լավ լողում են։ Կարողանում են սուզվել 250 մ խորության վրա։ Սնվում են հիմնականում փոքր ձկներով, ծովային կենդանիներով։ Անտարկտիդյան պինգվինները ծովում սուզվելու համար կարող են տեղաշարժվել բնադրման վայրից 1000 մ հեռավորությամբ տարածքներ։


== Պատկերասրահ ==

		
		
		
		


== Ծանոթագրություններ ==
Տամիսպեա

Տամիսպեա (էստ․՝ Tammispea), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(9007) Ջեյմս Բոնդ

Անվան այլ կիրառումների համար տե՛ս՝ Ջեյմս Բոնդ (այլ կիրառումներ)(9007) Ջեյմս Բոնդ (անգլ.՝ James Bond), աստերոիդ աստերոիդների հիմնական գոտում։ Հայտնաբերվել է 1983 թվականի հոկտեմբերի 5-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,473388 ա. մ., առավելագույնը մոտենում է 2,0967 ա. մ. հեռավորության վրա և հեռանում 2,8501 ա. մ.։ Արեգակի շուրջ մեկ ամբողջական պտույտ է կատարում 1420,81 երկրային օրվա ընթացքում, իր ուղեծրով շարժվելով միջինում 0,253376 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9007) Ջեյմս Բոնդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թոմաս Միլիան

Թոմաս Միլիան (անգլ.՝ Tomas Milian, իրական անունը Թոմաս Կինտին Ռոդրիգես անգլ.՝ Tomás Quintín Rodriguez, մարտի 3, 1933(1933-03-03), Հավանա, Կուբա - մարտի 22, 2017(2017-03-22), Մայամի, Ֆլորիդա, ԱՄՆ), կուբա-ամերիկացի դերասան, ով մեկ քառորդ դար աշխատել է Իտալիայում։ Իտալական Ռոդոլֆ Վալենտինոյի անվան կինոմրցանակի և իտալական կինոյում ունեցած մեծ ավանդի համար մրցանակների դափնեկիր։


== Կենսագրություն ==
Թոմաս Միլիանը ծնվել է 1932 թվականի մարտի 3-ին, Կուբայի Հավանա քաղաքում։ Կուբացի գեներալ, բնիկ հավանացու որդի է։ Նրա հորը ձերբակալում և բանտարկում են, որի արդյունքում Նոր տարվա գիշերն ինքնասպանություն է գործում։ 1956 թվականին գաղթել է Ամերիկայի Միացյալ Նահանգներ։ Հետագայում սովորել է Մայամիի համալսարանում, որտեղ, անգլերեն սովորելու ժամանակ, հաջողությամբ անցնում է ուսանողական բեմադրության մասնակցության փորձերը։ Դրա շնորհիվ, ինչպես նաև դրամատիկական բաժնի դեկանի խորհրդով, Միլիանը որոշում է դառնալ դերասան. 

Դրանից հետո նա լքում է Կուբան և շարունակում հետևել իր՝ դերասան դառնալու նպատակին։ Այդ իսկ պատճառով բնակություն է հաստատում ԱՄՆ-ում, որտեղ ցանկանում էր սովորել Նյու Յորքի դերասանական ստուդիայում, միայն թե փորձի պակասից դա իրեն չի հաջողվում։ Այդ ժամանակ Միլիանը գտնում է վերելակավարի աշխատանք պրեսբիտերական հիվանդանոցում, որտեղ նույնպես երկար չի մնում։ Ընդունվում է ռազմածովային ծառայության, բայց երիկամների լուրջ հիվանդության պատճառով ծառայում է ուսուցողական ճամբարում միայն վեց ամիս։ Չկորցնելով դերասան դառնալու հույսը և գնելով Ստանիսլավսկու ընդունելության քննության գիրքը, Միլիանը, այնուամենայնիվ, դիմում է Նյու Յորքի դերասանական ստուդիա։


== Կարիերա ==
Ամերիկայի Միացյալ Նահանգներում իր դերասանական կարիերան սկսելուց հետո, նա 1958 թվականին մեկնում է Իտալիա, որպեսզի մասնակցի Սպոլետո քաղաքում կայացող կինոփառատոնին։


=== Թատրոն, առաջին ֆիլմեր ===
Ստուդիայում ստանալով անհրաժեշտ դերասանական փորձը, Միլիանը սկզբում հայտնվեց մի քանի շոուներում, ապա ստացավ իր առաջին դերը թատրոնում։ Դերասանի խաղը դուր եկավ Ժան Կոկոտոյին և կոմպոզիտոր Ժան Կարլ Մենոթիին։ Մենոթիին հատուկ Թոմաս Միլիանի համար գրում է «Բանաստեղծը և մուսա»-ն մնջախաղը, որը ներկայացվել էր Իտալիայի հանրության առաջ Սպոլետո քաղաքում կայացող կինոփառատոնի ժամանակ։ Մնջախաղի բեմադրիչը իտալացի դերասան, ռեժիսոր, պրոդյուսեր, սցենարիստ, օպերաների բեմադրիչ Ֆրանկո Ձեֆֆիրելլին էր։
Նրա տաղանդը նկատում է նաև ռեժիսոր Մաուրո Բոլոնինին, ով առաջարկում է Թոմասին խաղալ «Փոտորկոտ գիշեր» ֆիլմում որպես երկրորդական դեր։ Ավելի ուշ նա խաղում է նաև «Գեղասքանչ Անտոնիո» դրամայում։


== Ծանոթագրություններ ==


== Արտաքին հղումներ ==
Tomás Milián Internet Movie Database կայքում
Tomás Milián interview Archived 2009-10-07 at the Wayback Machine. (իտալերեն)
Tomás Milián fan site (իտալերեն)
Tomas Milian in The Designated Victim – TCM's Movie Morlocks Archived 2017-03-24 at the Wayback Machine.


== Մատենագրություն ==
Giorgio Navarro, Er Cubbano de Roma, Edizioni IME, Firenze, 1999, ISBN 88-900359-2-7
Gordiano Lupi, Il trucido e lo sbirro, Edizioni Profondo Rosso, Roma, 2001, ISBN 88-89084-50-2
Daniele Magni e Silvio Giobbio, Ancora più... Cinici infami e violenti - Dizionario dei film polizieschi italiani anni '70, Bloodbuster Edizioni, 2010, ISBN 978-88-902087-4-4
Գուիդո Պիզարո

Գուիդո Պիզարո (իսպ.՝ Guido Pizarro, 20-րդ դար, Չիլի), չիլիացի աստղագետ, աշխատել է Լա Սիլայի աստղադիտարանում։
Փոքր մոլորակների կենտրոնի տվյալներով Պիզարոն հայտնաբերել է ութ աստերոիդ 1979 թվականից 1996 թվականները, որոնցից յոթը նա հայտնաբերել է Էրիկ Էլստի, իսկ մեկը իր եղբոր Օսկար Պիզարոյի հետ համատեղ։ Հայտնագործություններից ամենանշանակալին (7968) Էլստ-Պիզարոի հայտնավերումն էր, որը դրսևորում է իրեն նաև որպես գիսաստղ, և կրում նաև 133P/Էլստ-Պիզարո նշանակումը։
Եղբայրներ Օսկար և Գուիդո Պիզարոների պատվին է անվանվել (4609) Պիզարո աստերոիդը։


== Ծանոթագրություններ ==


== Արտաքին հղումներ ==
Ալիկռփա

Ալիկռփա, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 20 կմ հարավ-արևելք, Մեղրագետի աջ կողմում։


== Բնակչություն ==
XX դարի սկզբին ուներ 30 տուն հայ բնակիչ։


== Պատմամշակութային կառույցներ ==
Մինչև 1915 թ.-ը գյուղն ուներ մեկ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անկյունաքար (հրատարակչություն)

Անկյունաքար, հրատարակչություն։


== Գործունեություն ==
Հիմնադրվել է 1998 թվականին Երևանում։ Հիմնադիր-տնօրեն՝ Խաչիկ Գրիգորյան։ Լույս է ընծայում երկրլեզու և բացատրական բառարաններ։ Հրատարակվել են հին և միջնադարյան հայ ու օտարազգի հեղինակների փիլիսոփայական և աստվածաբանական երկեր՝ Է․ Դանիելյանի «Հայաստանի քաղաքական պատմությունը և Հայ առաքելական եկեղեցին» (2000), Օգոստինոս Երանելու «Խոստովանությունները» (2002), Եղիշեի «Վարդապետություն Տիրոջ չարչարաքների մասին․․․» (2006), «Երգ երգոցի մեկնությունը» (2009), «Նոր անգելերեն-հայերեն բառարան» (2011), Մ․ Օրմանյանի «Հայ եղեցին» (ռուսերեն, 2012) և այլն։


== Ծանոթագրություններ ==
Արփինե Հովհաննիսյան

Արփինե Աշոտի Հովհաննիսյան (դեկտեմբերի 4, 1983(1983-12-04), Երևան, Հայկական ԽՍՀ, ԽՍՀՄ), ՀՀ պետական և քաղաքական գործիչ, իրավաբան, ՀՀ Արդարադատության նախարար (2015-2017), իրավաբանական գիտությունների թեկնածու։ 2017-2018 թվականներին` ՀՀ Ազգային ժողովի նախագահի տեղակալ։ Այժմ փաստաբանական պալատի անդամ, ծավալում է իրավաբանական գործունեություն, (դադարեցրել է անդամակցությունը ՀՀԿ-ին) անկուսակցական է։


== Կրթություն ==
2000-2004 - սովորել և ավարտել է ԵՊՀ իրավաբանական ֆակուլտետը։
2004-2006 - սովորել և ավարտել է ԵՊՀ իրավաբանական ֆակուլտետի մագիստրատուրան։
2006-2009 - սովորել և ավարտել է ԵՊՀ իրավաբանական ֆակուլտետի ասպիրանտուրան։ Իրավաբանական գիտությունների թեկնածու է։


== Աշխատանքային գործունեությունը ==
2003-2006 թթ. - ՀՀ արդարադատության նախարարության աշխատակազմի դատաիրավական բարեփոխումների վարչության քրեակատարողական ծառայության բարեփոխումների բաժնի առաջին կարգի մասնագետ։
2006-2007 թթ. - ՀՀ արդարադատության նախարարության աշխատակազմի դատաիրավական բարեփոխումների վարչության քրեակատարողական ծառայության բարեփոխումների բաժնի առաջատար մասնագետ։
2007 թվականից - ԵՊՀ իրավաբանական ֆակուլտետի քաղաքացիական իրավունքի ամբիոնի դասախոս։
2007-2008 թթ. - ՀՀ արդարադատության նախարարության աշխատակազմի իրավական ակտերի փորձաքննության վարչության պետի տեղակալ։
2008 թ. մայիս-սեպտեմբեր - ՀՀ Նախագահի աշխատակազմի ղեկավարի օգնական։
2008-2008 թթ. - ՀՀ Ազգային ժողովի նախագահի խորհրդական։
2012 թ. մայիսի 6-ին ընտրվել է ՀՀ Ազգային ժողովի պատգամավոր ՀՀԿ համաասնական ընտրացվուցակով։ Պետական-իրավական հարցերի մշտական հանձնաժողովի անդամ։ Եղել է Ազգային ժողովի էթիկայի հարցերի ժամանակավոր հանձնաժողովի նախագահ։ ՀՀԿ խմբակցության անդամ։ ՀՀԿ անդամ։ ՀՀԿ խորհրդի անդամ։
2015 թ. սեպտեմբերի 4-ին ՀՀ Նախագահի հրամանագրով նշանակվել է Հայաստանի Հանրապետության արդարադատության նախարար։
ՀՀ Նախագահի 2016 թ. սեպտեմբերի 27-ից մինչև 2017 թվականի մայիսի 11-ը վերանշանակվել և աշխատել է ՀՀ արդարադատության նախարար։
2017 թ. մայիսի 18-ին ընտրվել է ՀՀ Ազգային Ժողովի փոխնախագահ։ Մինչեւ 2019 թ.։
2019 թ.-ին դուրս է եկել ՀՀԿ-ից, սկսել զբաղվել փաստաբանական գործունեությամբ։


== Պարգևներ ==
ՀՀ Նախագահի 2016 թվականի դեկտեմբերի 28-ի հրամանագրով պարգևատրվել է «Մխիթար Գոշ»-ի մեդալով
Անկախ պետությունների համագործակցության միջխորհրդարանական վեհաժողովի նախագահ Վալենտինա Մատվիենկոյի կարգադրությամբ պարգևատրվել է ԱՊՀ միջխորհրդարանական վեհաժողովի պատվոգրով
Պարգևատրվել է «ԵԿՄ-20 տարի» հոբելյանական հուշամեդալով


== Անձնական կյանք ==
Ամուսնացած է։ Ունի մեկ որդի։


== Քննադատություն ==
Քննադատվել է նախկինում կալանավորված Հաց բերողի մահվան համար։ 2017 թ. մարտի 17-ին Երևանում Արթուր Սարգսյանի սգո երթի մասնակիցները պահանջեցին պատասխանատվության ենթարկել արդարադատության նախարար Հովհաննիսյանին, ինչպես նաև բոլոր քննիչներին, որոնք զբաղվել են Սարգսյանի գործով, ինչն անուղղակիորեն հանգեցրել է նրա մահվանը։ Երկու օր անց, հաշվի առնելով, որ արդարադատության նախարարն ի պաշտոնե իրավասություն չունի միջամտելու դատարանների կողմից արդարադատության իրականացմանը և դատախազության գործունեությանը, ցուցարարները հրաժարվեցին Ա. Հովհաննիսյանի հրաժարականի պահանջից։


== Ծանոթագրություններ ==


== Արտաքին հղումներ ==
Արփինե Հովհաննիսյանի Ֆեյսբուքում
 Արփինե Հովհաննիսյանի  էջը Յություբ տեսահոսթինգում
Պաելյա

Պաելյա (կատ.՝ Paella [paˈeʎa]), իսպանական ազգային ուտեստ։ Պատրաստվում է բրնձով, զեյթունի ձեթով, զարդարվում քրքումով։ Պաելյայի մեջ երբեմն ավելացնում են ծովամթերք, բանջարեղեն, հավի միս։ Անվանումը ծագում է լատիներեն «patella»` «թավա» բառից։ Այս կերակրատեսակի մեծ պահանջարկը ներկայումս պայմանավորված է իսպանական տարբեր շրջաններում նրա տարատեսակներով ու բաղադրիչների բազմազանությամբ։ Պաելյայի պատրաստման բազմաթիվ բաղադրատոմսեր կան։ Դասական պաելյան, բացի բրնձից, ներառում է 6-7 տեսակ ձուկ, ծովամթերք, հավի միս, սպիտակ գինի, կանաչի և համեմունքներ։ Իսպանիայի որոշ շրջաններում պաելյա պատրաստում են նաև լոբուց։
Ավանդաբար պաելյա են մատուցում կիրակի օրերին և Սուրբ Հովսեփի օրը` մարտի 19-ին։
Շատ մարդիկ, ովքեր իսպանացիներ չեն, պաելյան համարում են իսպանական կերակրատեսակ, սակայն իրենք իսպանացիները համարում են, որ այն բացառապես Վալենսիային հատուկ կերակրատեսակ է։ Վալենսիացիները պաելյան համարում են իրենց շրջանի խորհրդանիշը։ Այսօր դժվար կարելի է գտնել իսպանական ռեստորան, որի ճաշացանկում չլինի պաելյա։ 20-րդ դարի ընթացքում նրա համբավը այնքան է տարածվել, որ այսօր պաելյա են առաջարկում եվրոպական գրեթե բոլոր ռեստորանները։ Պաելյայի նկատմամբ այսպիսի հետաքրքրությունը պայմանավորված է այն հանգամանքով, որ բացի վալենսիական ավանդական պաելյայից` բազմաթիվ տարբերակներ են ձևավորվել, օրինակ` ծովամթերքով (paella de marisco), խառը (paella mixta):


== Անվան պատմություն ==
«Պաելյա» անվանումը ծագում է Վալենսիայի բարբառի «paella» բառից, որ թավա է նշանակում։ Այս բառն իր հերթին ծագել է լատիներեն «patella» բառից։ Բառն ազգակից է նաև կաստիլերեն «padilla» բառին, որ նշանակում է փոքր ջեռոց, ֆրանսերեն «padilla»` վառարան և իտալերեն «padella»` թավա բառերին։
Վալենսիացիներն «պաելյա» բառն օգտագործում են թավաների բոլոր տեսակների համար։ Իսպանիայի մեծ մասում, ինչպես նաև Լատինական Ամերիկայում «paellera» բառն ավելի շատ հենց այդ նշանակությամբ է գործածվում։ Իսպաներենի արքայական ակադեմիան ընդունում է երկու բառերն էլ։ «Paelleras» թավան ավանդաբար ունի կլորավուն ձև, երկու բռնակներ, պատրաստվում է հղկված մետաղից։
Կա վարկած, որ «պաելյա» բառն առաջացել է արաբերեն «baqiyah»` թերմացք բառից, քանի որ արաբ նավաստիների մոտ սովորություն է եղել միացնելու նախորդ կերակրի մնացորդները, որի արդյունքում էլ առաջացել է պաելյան։


== Պաելյայի տարատեսակներ ==
«Վալենսիական պաելյան» պատրաստում են սպիտակ բրնձից, կանաչ բանջարեղենից, մսից (նապաստակ, հավ, բադ), խխունջից, ընդեղենից և համեմունքներից։
Ծովամթերքով պաելյայի» պարագայում միսն ու խխունջները փոխարինում են ծովամթերքով, իսկ բանջարեղեն ու ընդեղեն չեն օգտագործում։ Պաելյա պատրաստող խոհարարների մեծ մասը օգտագործում է բրնձի` calasparra կամ bomba անունով տարատեսակը։ Պաելյայի մյուս կարևոր բաղադրիչները զեյթունի ձեթն ու քրքումն են։
«Սև բրինձ» պաելյան պատրաստում են ծովային հատուկ փափկամորթներից, իսկ սև գույնը ստանում են դրանցից անջատվող սև զանգվածից։
«Կեղևով բրինձը» պատրաստում են բրնձից, քրքումից, հավի արգանակից, լոլիկից, սխտորից, հավի մսից, սպիտակ և արյունային երշիկներից, նրբերշիկից, ձվից։


== Պատկերասրահ ==

		
		
		


== Տես նաև ==
Ռիզոտո
Նասի գորենգ


== Ծանոթագրություններ ==


== Արտաքին հղումներ ==
Աշխարհի շուրջը, «Դոնյա պաելյա»
Պորփյուր

Պորփյուր Փյունիկեցի (հուն․՝ Πορφύριος, Porphýrios; արաբ․՝ فرفوريوس‎‎, Furfūriyūs, իսկական անունը՝ Մալխո, մոտ 233, Տյուրոս - մոտ 301, Հռոմ, Հռոմեական կայսրություն), հին հունական փիլիսոփա և տրամաբան, նորպլատոնականության ներկայացուցիչ, Պլոտինի աշակերտը, ծագումով ասորի։ Փիլիսոփայական աշխատությունների մեծագույն մասը նվիրված է Պլատոնի տրամախոսությունների, Արիստոտելի տրամաբանական գրվածքների և Պլոտինի հայացքների մատչելի վերաշարադրմանը։
Հեղինակ է բազմաթիվ փիլիսոփայական աշխատությունների, որոնցից լայն տարածում էր ստացել «Արիստոտելի «Կատեգորիաների» ներածությունը» կամ պարզապես «Ներածություն»։ Արդեն հնում այդ երկը թարգմանվել է ասորերենի, լատիներենի և հայերենի (հայերեն թարգմանությունը կատարվել է 480-490 թթ.)։ Պորփյուրի երկը քննվել է Դավիթ Անհաղթի կողմից՝ «Պորփյուրի «Ներածության» վերլուծությունը» աշխատությունում։


== Ծանոթագրություններ ==
(9134) Էնկե

(9134) Էնկե (անգլ.՝ Encke), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,906572 ա. մ., առավելագույնը մոտենում է 2,8095 ա. մ. հեռավորության վրա և հեռանում 3,0037 ա. մ.։ Արեգակի շուրջ մեկ ամբողջական պտույտ է կատարում 1809,96 երկրային օրվա ընթացքում, իր ուղեծրով շարժվելով միջինում 0,198899 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9134) Էնկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Sehnsucht (ալբոմ)

Անվան այլ կիրառումների համար տե՛ս՝ Sehnsucht (այլ կիրառումներ)«Sehnsucht» (գերմաներենից թարգմանաբար նշանակում է «Կարոտ»), գերմանական «Rammstein» Neue Deutsche Härte խմբի 2-րդ ստուդիական ալբոմն է։
Թողարկվել է 1997 թվականի օգոստոսի 25-ին։

Թողարկվել են նաև միկրո-ձայներիզ (Երես A - 1-6, Երես B - 7-11)։


== Հատուկ թողարկումներ ==
Հյուսիսային Ամերիկայի թողարկման մեջ կան հետևյալ երգերը, որպես 12-րդ և 13-րդ տրեկներ.
Engel (English version)
Du hast (English version)
«Du riechst so gut»-ը որպես 12-րդ տրեկ։ Այս թողարկումը նաև ներառում է «Du riechst so gut»-ի տեսահոլովակը։
Սահմանափակ թողարկման եվրոպական տարբերակում առկա է 14 տրեկ.
Rammstein (Eskimos & Egypt Radio Edit)
Du riechst so gut '98
Du hast (Remix By Clawfinger)
«Stipped»-ը, որպես 12-րդ տրեկ։
«Stipped»-ը, որպես 12-րդ տրեկ, և «Asche zu Asche» սինգլը, որպես երկրորդ CD։ «Asche zu Asche» սինգլը կարող է նաև լինել առաջին CD-ում՝ դարձնելով տրեկների քանակը 18։


== Տեսահոլովակներ ==
Engel
Du hast
Տաբորինսկի շրջան

Տաբորինսկի շրջան (ռուս.՝ Таборинский район), մունիցիպալ շրջան Ռուսաստանի Դաշնության Սվերդլովսկի մարզում։
Ստեղծվել է 1924 թվականին։ Վարչական կենտրոնը՝ Տաբորի։


== Աշխարհագրություն ==
Շրջանի տարածքի մակերեսը կազմում է 11367 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 3574 մարդ։ Բնակչության խտությունը կազմում էր 0,31 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Միլթոն Բեբիթ

Միլթոն Բայրոն Բեբիթ (անգլ.՝ Milton Byron Babbitt, մայիսի 10, 1916(1916-05-10)[…], Ֆիլադելֆիա, Փենսիլվանիա, ԱՄՆ - հունվարի 29, 2011(2011-01-29)[…], Փրինսթոն, Մերսեր շրջան, Նյու Ջերսի, ԱՄՆ), ամերիկացի կոմպոզիտոր և երաժշտության տեսաբան։


== Կենսագրություն ==
Ծնվել է տնտեսագիտության դոկտոր Ալբերտ Է. Բեբիթի և Սառա Պոտամկինի ընտանիքում։ 1931 թվականին Մ. Բեբիթն ընդունվել է Փենսիլվանիայի համալսարանի մաթեմատիկայի ֆակուլտետը, ապա շարունակել է իր կրթությունը Նյու Յորքում։ Դիպլոմ ստանալուց հետո ուսումնասիրել է կոմպոզիցիան, այդ թվում՝ Ռոջեր Սեշենսի ղեկավարությամբ։ Երկրորդ համաշխարհային պատերազմի ժամանակ որոշ ժամանակ մաթեմատիկա է դասավանդել Փրինսթոնի համալսարանում, հետագայում զբաղվել է բացառապես երաժշտությամբ։ Սկսած 1950 թվականից՝ նա մասնակցել է առաջին երաժշտական սինթեզատորի ստեղծման աշխատանքներին։ 1959 թվականին նա դարձել է Columbia-Princeton Electronic Music Studio-ի հիմնադիրներից մեկը։ Նա դասավանդել է տարբեր համալսարաններում, այդ թվում Փրինսթոնի, եղել է կոմպոզիցիայի պրոֆեսոր Ջուլյարդ դպրոցում։ Բեբիթի աշակերտների թվում են եղել Ֆրեդերիկ Ռժևսկին և Հոբարտ Էռլը։
Մ. Բեբիթը առաջին կոմպոզիտորներից մեկն է եղել, որն աշխատել է էլեկտրոնային երաժշտության և սերիական երաժշտության բնագավառներում։ Երաժշտական ​​արվեստում ունեցած ավանդի համար 1982 թվականին պարգևատրվել է Պուլիցերյան մրցանակով։ Ամերիկյան արվեստների և գիտությունների ակադեմիայի անդամ է։


== Երաժշտական ​​ստեղծագործություններ (ընտրված) ==
Լարային եռյակ, 1939—1941
Three Compositions for Piano, 1947
Composition for Four Instruments, 1949
Vision and Prayer, սոպրանոյի և սինթեզատորի համար՝ ըստ Դիլան Թոմասի բանաստեղծությունների, 1961
Philomel, սոպրանոյի և սինթեզատորի համար, 1964
Phonemena, 1975
A Solo Requiem, սոպրանոյի և երկու դաշնամուրի համար, 1977
Dual, թավջութակի և դաշնամուրի համար, 1980
Counterparts, փողային քառյակի համար, 1992
Concerto Piccolino, վիբրաֆոնի համար, 1999
Swan Song No. 1 ֆլեյտայի, հոբոյի, ջութակի, թավջութակի և երկու կիթառի համար, 2003
More Melismata թավջութակային մենակատարման համար, 2005-2006


== Գիտական ​​գրություններ (ընտրված) ==
Some aspects of twelve-tone composition // The Score 12 (1955), pp. 53–61.
Twelve-tone invariants as compositional determinants // Musical Quarterly 46 (1960),  246–59.
Set structure as a compositional determinant // Jourbal of Music Theory 5 (1961), pp. 72–94.
The collected essays of Milton Babbitt, ed. by S. Peles a.o. Princeton, 2003 (Բեբիթի հոդվածների ժողովածու)


== Ծանոթագրություններ ==


== Գրականություն ==
Mead A. An Introduction to the Music of Milton Babbitt. Princeton: Princeton UP, 1994.


== Արտաքին հղումներ ==
Русский перевод статьи Милтона Бэббитта (չաշխատող հղում — պատմություն, կրկնօրինակ) (ռուս.)
Биография, сочинения, дискография (անգլ.)
Документальный фильм "Образ композитора-сериалиста", посвященный Милтону Бэббиту.(англ)
Կալամարինկա

Կալամարինկա (ուկրաիներեն՝ Каламаринка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Կալամարինկա գյուղում բնակվում էր 258 մարդ։ Բնակավայրը զբաղեցնում է 0,545 կմ² տարածք։ Բնակչության խտությունը կազմում էր 473,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 823


== Դեպքեր ==
Շամշի-Ադադ V-ը շարունակում է իր հորը, իբրև Ասորեստանի արքա։


== Ծնունդներ ==


== Մահեր ==
Ասորեստանի արքա Սալմանասար III-ի մահը։
Վերին Ջավախք

Վերին Ջավախք, գրաբար՝ Վերին Ջաւախք, գավառ Մեծ Հայքի Գուգարք նահանգի կազմում։


== Պատմություն ==
Մեզ հասած ամենահին գրավոր տեղեկությունները Ջավախքի մասին (որտեզ այն նշվում է որպես "Զաբախաե"/"Զաբախա") մ.թ.ա. 8-րդ դարի ուրարտական արքա Արգիշտի Ա-ի կողմից կատարված Խորխորյան արձանագրությունն է։
Ներկայումս Ջավախք գավառը մտնում է Վրաստանի կազմի մեջ, որտեղ սակայն մինչև այսօր մեծամասնություն կազմում են հայերը։


== Տես նաև ==
Գուգարք
Մեծ Հայքի վարչական բաժանում
Ջավախք


== Արտաքին հղումներ ==
Ջավախքի ուղեցույց


== Ծանոթագրություններ ==